‘સાહેબ, ઇનકમટેક્સ રિટર્ન ફાઇલ કરવાની છેલ્લી તારીખ ૩૧મી જુલાઇ છે, તેને હવે વીસેક દિવસ બાકી છે ત્યારે જ ઇનકમટેક્સ ડિપાર્ટમેન્ટ સાઇટ અપડેટ કરી રહી છે. તેથી કરદાતાઓ પરેશાન થઇ રહ્યા છે. થોડા સમય પહેલા ITR-1 અપડેટ કરવામાં આવી ત્યારબાદ ITR-2 અને ITR-3ની સિસ્ટમ અપડેટ કરવાની કામગીરી ચાલુ હોવાથી સાઇટ બંધ થઇ જતાં કરદાતાઓ રિટર્ન ફાઇલ કરી શકતા નથી. અકળાયેલા કરદાતાઓની ફરિયાદ છે કે સરકારને ૩૧મી જુલાઇ પહેલા ટેક્સ ઉઘરાવી લેવો છે. ત્યારબાદ રિટર્ન ફાઇલ કરનાર પાસેથી દંડ પણ લેવો છે છતાં યોગ્ય સમયે રિટર્ન માટેના ફોર્મ સાઇટ પર મૂકવા નથી અને ચોક્કસ સમયે સાઇટ અપડેટ પણ કરવી નથી. જો કે હવે એવો પણ ડર છે કે છેલ્લા દિવસોમાં કરદાતાઓનો ધસારો વધતાં આયકર વિભાગની સાઇટ ઠપ થઇ જવાની સંભાવના છે.